Na temelju članka 12. stavka 9. i članka 13. stavka 3. Zakona o posebnom porezu na motorna vozila („Narodne novine“, broj 15/13., 108/13. - ispravak, 115/16., 127/17. i 121/19.) Vlada Republike Hrvatske je na sjednici održanoj \_\_\_\_\_\_\_\_\_\_\_\_\_2022. donijela

**UREDBU**

**O NAČINU IZRAČUNA I VISINAMA SASTAVNICA ZA IZRAČUN POSEBNOG POREZA NA MOTORNA VOZILA**

# *Uvodna odredba*

Članak 1.

Ovom Uredbom se utvrđuje način izračuna i visine sastavnica za izračun posebnog poreza na motorna vozila.

# *Obračun posebnog poreza na motorna vozila za osobne automobile i ostala motorna vozila konstruirana prvenstveno za prijevoz osoba te „pick-up“ vozila*

## Članak 2.

(1) Posebni porez na motorna vozila iz članka 5. stavka 1. točaka 1. i 3. Zakona o posebnom porezu na motorna vozila („Narodne novine“, br. 15/13., 108/13. - ispravak, 115/16., 127/17. i 121/19.; u daljnjem tekstu: Zakon) te druga motorna vozila prenamijenjena u takva motorna vozila koja su prvi puta registrirana do 31. prosinca 2020. plaća se prema prosječnoj emisiji ugljičnog dioksida (CO2) ovisno o vrsti goriva koje vozilo koristi za pogon i prodajnoj cijeni motornog vozila prema izrazu PP = (VN + PC) + (ON + EN), u kojem je:

PP – posebni porez u eurima

VN – vrijednosna naknada u eurima

PC – naknada koja se utvrđuje na način da se od prodajne cijene motornog vozila oduzme najniži iznos za skupinu kojoj motorno vozilo pripada prema Tablici 1 i tako dobiveni iznos pomnoži s postotkom utvrđenim za skupinu kojoj motorno vozilo pripada prema Tablici 1

ON – osnovna naknada u eurima prema Tablici 2 ili Tablici 3

EN – naknada koja se utvrđuje na način da se od iznosa prosječne emisije ugljičnog dioksida (CO2) motornog vozila oduzme najniži iznos za skupinu kojoj motorno vozilo pripada prema Tablici 2 ili Tablici 3 i tako dobiveni iznos pomnoži s pripadajućim iznosom u eurima za jedan g/km CO2.

*Tablica 1*

|  |  |  |  |
| --- | --- | --- | --- |
|   | Prodajna cijena motornog vozila u EUR | VN u EUR | % |
| prva skupina | 0,00 | 13.272,28 | 0 |   |
| druga skupina | 13.272,29 | 19.908,42 | 0 |   |
| treća skupina | 19.908,43 | 26.544,56 | 265,45 | 3,00 |
| četvrta skupina | 26.544,57 | 33.180,70 | 464,53 | 5,00 |
| peta skupina | 33.180,71 | 39.816,84 | 796,34 | 7,00 |
| šesta skupina | 39.816,85 | 46.452,98 | 1.260,87 | 9,00 |
| sedma skupina | 46.452,99 | 53.089,12 | 1.858,12 | 11,00 |
| osma skupina  | 53.089,13 | 59.725,26 | 2.588,10 | 13,00 |
| deveta skupina  | 59.725,27 | 66.361,40 | 3.450,79 | 14,00 |
| deseta skupina  | 66.361,41 | 72.997,54 | 4.379,85 | 15,00 |
| jedanaesta skupina | 72.997,55 | 79.633,69 | 5.375,27 | 16,00 |
| dvanaesta skupina | 79.633,70 |   | 6.437,05 | 17,00 |

*Tablica 2* – dizelsko gorivo

|  |  |  |  |
| --- | --- | --- | --- |
|   | Emisija CO2 (g/km) | ON u EUR | Iznos u EUR za 1 g/km CO2 |
| prva skupina | 70 | do | 85 | 24,55 | 7,30 |
| druga skupina | 85 | do | 120 | 134,05 | 23,23 |
| treća skupina | 120 | do | 140 | 947,10 | 152,63 |
| četvrta skupina | 140 | do | 170 | 3.999,70 | 165,90 |
| peta skupina | 170 | do | 200 | 8.976,70 | 179,18 |
| šesta skupina | 200 | do |   | 14.352,10 | 192,45 |

*Tablica 3* – benzin, ukapljeni naftni plin, prirodni plin i druga goriva osim dizelskog

|  |  |  |  |
| --- | --- | --- | --- |
|   | Emisija CO2 (g/km) | ON u EUR | Iznos u EUR za 1 g/km CO2 |
| prva skupina | 75 | do | 90 | 12,61 | 4,65 |
| druga skupina | 90 | do | 120 | 82,36 | 17,92 |
| treća skupina | 120 | do | 140 | 619,96 | 59,73 |
| četvrta skupina | 140 | do | 170 | 1.814,56 | 92,91 |
| peta skupina | 170 | do | 200 | 4.601,86 | 159,27 |
| šesta skupina | 200 | do |   | 9.379,96 | 172,54 |

(2) Iznos prosječne emisije ugljičnog dioksida (CO2) iz stavka 1. ovoga članka utvrđuje se na temelju certifikata o sukladnosti (COC dokumenta), potvrde proizvođača prema podatku o iznosu prosječne emisije ugljičnog dioksida (CO2) u kombiniranoj vožnji, izjave o sukladnosti ili potvrde o sukladnosti pojedinačno pregledanog vozila prema podatku o iznosu prosječne emisije ugljičnog dioksida (CO2) u kombiniranoj vožnji izraženom sukladno Novom europskom ciklusu vožnje („New European Driving Cycle“) (u daljnjem tekstu: NEDC) ili sukladno koreliranom NEDC-u, ako je motorno vozilo homologirano sukladno Globalno usklađenom ispitnom postupku za laka vozila („Worldwide Harmonised Light Vehicle Test Procedure“ (u daljnjem tekstu: WLTP).

(3) Posebni porez na motorna vozila iz članka 5. stavka 1. točaka 1. i 3. Zakona te druga motorna vozila prenamijenjena u takva motorna vozila koja su prvi puta registrirana od 1. siječnja 2021. plaća se prema prosječnoj emisiji ugljičnog dioksida (CO2) ovisno o vrsti goriva koje vozilo koristi za pogon i prodajnoj cijeni motornog vozila prema izrazu PP = (VN + PC) + (ON + EN), u kojem je:

PP – posebni porez u eurima

VN – vrijednosna naknada u eurima

PC – naknada koja se utvrđuje na način da se od prodajne cijene motornog vozila oduzme najniži iznos za skupinu kojoj motorno vozilo pripada prema Tablici 4 i tako dobiveni iznos pomnoži s postotkom utvrđenim za skupinu kojoj motorno vozilo pripada prema Tablici 4

ON – osnovna naknada u eurima prema Tablici 5 ili Tablici 6

EN – naknada koja se utvrđuje na način da se od iznosa prosječne emisije ugljičnog dioksida (CO2) motornog vozila oduzme najniži iznos za skupinu kojoj motorno vozilo pripada prema Tablici 5 ili Tablici 6 i tako dobiveni iznos pomnoži s pripadajućim iznosom u eurima za jedan g/km CO2.

*Tablica 4*

|  |  |  |  |
| --- | --- | --- | --- |
|   | Prodajna cijena motornog vozila u EUR | VN u EUR | % |
| prva skupina | 0,00 | 13.272,28 | 0 |   |
| druga skupina | 13.272,29 | 19.908,42 | 0 |   |
| treća skupina | 19.908,43 | 26.544,56 | 0 |   |
| četvrta skupina | 26.544,57 | 33.180,70 | 398,17 | 3,00 |
| peta skupina | 33.180,71 | 39.816,84 | 597,25 | 5,00 |
| šesta skupina | 39.816,85 | 46.452,98 | 929,06 | 7,00 |
| sedma skupina | 46.452,99 | 53.089,12 | 1.393,59 | 9,00 |
| osma skupina  | 53.089,13 | 59.725,26 | 1.990,84 | 11,00 |
| deveta skupina  | 59.725,27 | 66.361,40 | 2.720,82 | 13,00 |
| deseta skupina  | 66.361,41 | 72.997,54 | 3.583,51 | 15,00 |
| jedanaesta skupina | 72.997,55 | 79.633,69 | 4.578,93 | 16,00 |
| dvanaesta skupina | 79.633,70 |   | 5.640,71 | 17,00 |

*Tablica 5* – dizelsko gorivo

|  |  |  |  |
| --- | --- | --- | --- |
|   | Emisija CO2 (g/km) | ON u EUR | Iznos u EUR za 1 g/km CO2 |
| prva skupina | 95 | do | 125 | 11,28 | 13,94 |
| druga skupina | 125 | do | 155 | 429,48 | 24,55 |
| treća skupina | 155 | do | 190 | 1.165,98 | 146,00 |
| četvrta skupina | 190 | do | 215 | 6.275,98 | 165,90 |
| peta skupina | 215 | do | 255 | 10.423,48 | 179,18 |
| šesta skupina | 255 | do |   | 17.590,68 | 205,72 |

*Tablica 6* – benzin, ukapljeni naftni plin, prirodni plin i druga goriva osim dizelskog

|  |  |  |  |
| --- | --- | --- | --- |
|   | Emisija CO2 (g/km) | ON u EUR | Iznos u EUR za 1 g/km CO2 |
| prva skupina | 95 | do | 125 | 3,32 | 5,97 |
| druga skupina | 125 | do | 155 | 182,42 | 18,58 |
| treća skupina | 155 | do | 175 | 739,82 | 73,66 |
| četvrta skupina | 175 | do | 200 | 2.213,02 | 96,22 |
| peta skupina | 200 | do | 240 | 4.618,52 | 129,40 |
| šesta skupina | 240 | do |   | 9.794,52 | 218,99 |

(4) Iznos prosječne emisije ugljičnog dioksida (CO2) iz stavka 3. ovoga članka utvrđuje se na temelju certifikata o sukladnosti (COC dokumenta), potvrde proizvođača prema podatku o iznosu prosječne emisije ugljičnog dioksida (CO2) u kombiniranoj vožnji, izjave o sukladnosti ili potvrde o sukladnosti pojedinačno pregledanog vozila prema podatku o iznosu prosječne emisije ugljičnog dioksida (CO2) u kombiniranoj vožnji izraženom sukladno WLTP-u.

(5) Na motorna vozila iz članka 5. stavka 1. točke 3. Zakona te druga motorna vozila prenamijenjena u motorna vozila iz članka 5. stavka 1. točke 3. Zakona, a koja se razvrstavaju u tarifnu oznaku KN 8704 posebni porez se plaća prema izrazu PP = (S x KS), u kojem je:

PP – posebni porez u eurima

S – snaga motora u kilovatima (kW)

KS – koeficijent snage motora u iznosu od 29,86 eura.

# *Obračun posebnog poreza na motorna vozila za motocikle i „ATV“ vozila*

## Članak 3.

 Posebni porez na motorna vozila iz članka 5. stavka 1. točaka 2. i 4. Zakona te druga motorna vozila prenamijenjena u takva motorna vozila plaća se prema izrazu PP = (O x KO), u kojem je:

PP – posebni porez u eurima

O – obujam motora u kubičnim centimetrima (cm³) prema Tablici 7

KO – koeficijent obujma motora prema Tablici 7 koji se uvećava ovisno o razini emisije ispušnih plinova na način da se za razinu emisije ispušnih plinova: EURO III uvećava za 0,66, EURO II uvećava za 1,33 i EURO I uvećava za 1,99.

*Tablica 7* – obujam motora

|  |  |
| --- | --- |
| Obujam motora u kubičnim centimetrima | KO |
| 51 | do | 125 | 0,53 |
| 126 | do | 300 | 0,80 |
| 301 | do | 700 | 0,93 |
| 701 | do | 1.000 | 1,06 |
| 1.001 | do |   | 1,33 |

# *Prestanak važenja*

## Članak 4.

Danom stupanja na snagu ove Uredbe prestaje važiti Uredbao načinu izračuna i visinama sastavnica za izračun posebnog poreza na motorna vozila („Narodne novine“, br. 148/20.).

# *Stupanje na snagu*

## Članak 5.

Ova Uredba objavit će se u „Narodnim novinama“, a stupa na snagu 1. siječnja 2023.

KLASA:

URBROJ:

Zagreb,

  **Predsjednik**

 **mr. sc. Andrej Plenković**

# **OBRAZLOŽENJE**

 Pravna  osnova za donošenje predložene Uredbeo načinu izračuna i visinama sastavnica za izračun posebnog poreza na motorna vozila propisana je člankom 12. stavkom 9. i člankom 13. stavkom 3. Zakona o posebnom porezu na motorna vozila („Narodne novine“, br. 15/13., 108/13.– ispravak, 115/16., 127/17. i 121/19.; u daljnjem tekstu: Zakon), kojim se daje ovlaštenje Vladi Republike Hrvatske da uredbom utvrđuje način izračuna i visine sastavnica za izračun posebnog poreza iz članka 12. stavaka 1. i 7. i članka 13. stavka 1. Zakona.

Uredbomo načinu izračuna i visinama sastavnica za izračun posebnog poreza na motorna vozila („Narodne novine“, br. 148/20.; u daljnjem tekstu Uredba) koja je stupila na snagu 1. siječnja 2021. utvrđen je način izračuna i visine sastavnica za izračun posebnog poreza na motorna vozila (PPMV) u kunama i to na osobne automobile i ostala motorna vozila namijenjena prvenstveno za prijevoz putnika, motocikle i sl. vozila s pomoćnim motorom, „pick-up“ vozila s dvostrukom kabinom, „ATV“ vozila te druga motorna vozila koja nisu predmet oporezivanja prenamijenjena u takva vozila koja jesu predmet oporezivanja.

S obzirom da je u svibnju 2022. donesen Zakon o uvođenju eura kao službene valute u Republici Hrvatskoj (»Narodne novine«, br. 57/22. i 88/22.) te euro postaje zakonsko sredstvo plaćanja u Republici Hrvatskoj od 1. siječnja 2023., donošenje predmetne Uredbe u kojoj su visine sastavnica za izračun posebnog poreza na motorna vozila izražene u eurima ukazuje se logičnim i opravdanim, a radi pojednostavljenja ispunjavanja obveza poreznih obveznika te nesmetanog funkcioniranja aplikativnog sustava.

Budući da nije moguće samo linearno konvertirati iznose u kunama u važećoj Uredbi u iznose u eurima prema utvrđenom tečaju konverzije, u predloženoj Uredbi ti iznosi u kunama preračunavaju se u iznose u eurima uz poštivanje matematičkih pravila i uz konverziju prema utvrđenom tečaju i zaokruživanjem na dvije decimale.

Predložene visine ne dovode do promjene fiskalnog učinka posebnog poreza na motorna vozila u državnom proračunu.

Predlaže se stupanje na snagu ove Uredbe 1. siječnja 2023.